Feesgangers loof die fees vanjaar stééds vir die besluit om Aardklop weer op Die Bult aan te bied. Die Bult was sedert 1998, toe die eerste fees gehou is, die tuiste van die fees. Die stalletjies is mettertyd na die Noordwes-Universiteit se sportgrond verskuif. Nadat nuwe lewe verlede jaar in die fees ingeblaas is en Alexa Strachan as feesbestuurder oorgeneem het, is dié fees weer na sy “tuiste” teruggeskuif.
Feesgangers kan dié jaar weer uitsien na bekostigbare toegang tot die terrein en vermaak vir die hele gesin.
Kaartjies vir alle produksies is beskikbaar by Computicket. Toegang tot die feesterrein op Die Bult kos R20. ŉ Weekkaartjie sal jou R60 uit die sak jaag. Vir meer inligting, besoek Aardklop se webwerf.